
Parlamentul  României

Camera  Deputaţilor
Comisia pentru Sănătate şi Familie                      Nr. 4c-8/ 176 / 12 septembrie  2013 
BIROULUI PERMANENT

AL

CAMEREI DEPUTAŢILOR,

Vă înaintăm raportul asupra propunerii legislative pentru modificarea şi completarea Legii nr.349/2002 pentru prevenirea şi combaterea efectelor consumului produselor din tutun, trimis Comisiei pentru sănătate şi familie spre dezbatere,  în fond, cu adresa nr. Plx 222/2013 din 17 iunie 2013.
În raport cu obiectul şi conţinutul reglementării, propunerea legislativă face parte din categoria legilor ordinare.
              PREŞEDINTE,                                          SECRETAR,
              Rodica Nassar                                           Florin Buicu
                          


                      Costică Canacheu

Parlamentul  României

Camera  Deputaţilor
Comisia pentru Sănătate şi Familie                    Nr. 4c-8/176  / 12 septembrie  2013
R A P O R T  

asupra  propunerii legislative pentru modificarea şi completarea Legii nr.349/2002 pentru prevenirea şi combaterea efectelor consumului produselor din tutun
În temeiul dispoziţiilor art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru sănătate şi familie a fost sesizată spre dezbatere în fond,  cu propunerea legislativă pentru modificarea şi completarea Legii nr.349/2002 pentru prevenirea şi combaterea efectelor consumului produselor din tutun, trimis cu adresa nr. Plx 222/2013 din 17 iunie 2013.
Senatul, în calitate de primă Cameră sesizată, a respins inţiativa legislativă , în şedinţa din 11 iunie 2013.

Potrivit dispoziţiilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 

     La întocmirea prezentului raport Comisia a avut în vedere :
· avizul favorabil al Consiliului Legislativ, cu observaţii şi propuneri (nr.236 din 3.04.2013) ;
· avizul favorabil al Comisiei juridice, de disciplină şi imunităţi ( nr.Plx 222 din 3.09.2013);

· avizul negativ al Comisiei pentru industrii şi servicii            ( nr.4c-3/277 din 4.09.2013);
· punctul de vedere al Ministerului Sănătăţii (nr.EN 2621/11.04.2013 ) .
Propunerea legislativă are ca obiect modificarea şi completarea Legii nr.349/2002  pentru prevenirea şi combaterea efectelor consumului produselor din tutun, cu modificările şi completările ulterioare, în sensul prevenirii şi combaterii, astfel cum rezultă din cuprinsul Expunerii de motive, a efectelor consumului acestor produse şi a adaptării legislaţiei româneşti în domeniu la modificările semnificative survenite pe piaţa produselor din tutun şi la nivelul legislaţiei europene.

În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă, în şedinţa din 10 septembrie 2013. La lucrările comisiei au fost prezenţi 18 deputaţi din totalul de 19 membri.
La dezbateri a participat, în conformitate cu prevederile art.55 din Regulamentul Camerei Deputaţilor, domnul Răzvan Vulcănescu, subsecretar de stat în cadrul Ministerului Sănătăţii.
În urma dezbaterilor, Comisia pentru sănătate şi familie a  hotărât, cu majoritate de voturi, respingerea propunerii legislative pentru modificarea şi completarea Legii nr.349/2002 pentru prevenirea şi combaterea efectelor consumului produselor din tutun întrucât s-ar încălca prevederile Directivei 2001/37/CE referitoare la produsele din tutun, în vigoare în prezent.
În raport cu obiectul şi conţinutul său, propunerea legislativă face parte din categoria legilor ordinare. 
              PREŞEDINTE,                                          SECRETAR,

              Rodica Nassar                                           Florin Buicu
Gheorghe Marinescu – şef birou
Întocmit, 
 Cristina Bologan – consilier  parlamentar

